《得恭甫杭州书》
清代·谢震

接来三月上旬书，读罢新诗感有余。《盐铁》漫听桓氏论，《治安》群笑贾生疏。

参军蛮府嘲鸲鹆，措大荆州贱鲫鱼。壮志销沈只如此，相看白发己盈疏。

作者简介：（1765—1804）福建侯官人，原名在震，字甸男。乾隆五十四年举人。官顺昌学教谕。精《三礼》，尤笃学嗜古，史传百家，篆隶金石，无不通晓。足迹遍及河洛关陇荆益之间，周览古今用兵形势，有用世之志。有《礼案》、《四书小笺》、《四圣年谱》等。